Gruppi C1 kuuluvad alljärgnevad lahendid:  1. lahendid, millega ringkonnakohus on muutnud esimese astme kohtu lahendi põhjendusi, kuigi on jätnud resolutsiooni muutmata (tähistus tabelites MP);  2. lahendid, millega ringkonnakohus on tühistanud esimese astme lahendi osaliselt ja saatnud tagasi uueks läbivaatamiseks esimese astme kohtule (tähistus tabelites TOTE);  3. lahendid, millega ringkonnakohus on tühistanud esimese astme lahendi osaliselt ja teinud tühistatud osas uue otsuse  või määruse; samasse kategooriasse on arvatud ka lahendid, kus ringkonnakohus on osaliselt muutnud esimese astme lahendi resolutsiooni põhinõuete osas (tähistus tabelites otsuste puhul TOUO ja määruste puhul TOUM);  4. lahendid, millega ringkonnakohus on tühistanud esimese astme lahendi täielikult ja saatnud tagasi uueks läbivaatamiseks esimese astme kohtule (tähistus tabelites TTTE);  5. lahendid, millega ringkonnakohus on tühistanud esimese astme lahendi täielikult ja teinud uue otsuse (tähistus  tabelites otsuste puhul TTUO ja määruste puhul TTUM);  6. lahendid, millega ringkonnakohus on menetluse lõpetanud, kui lõpetamise aluseks on asjaolu, mille oleks pidanud kindlaks tegema juba esimese astme kohus (näiteks on esimese astme kohus menetlenud nõuet, mida ta ei oleks pidanud menetlema - TsMS § 217 p 1 või HKMS § 24 lg 1 p 1 vmt juhtumid, kus apellatsioonikohus annab lõpetamise määruses esimese astme kohtu lahendile negatiivse hinnangu).